
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 31.05.2006

                                                        Nr.24/345


RAPORT 
asupra propunerii legislative privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, transmisă cu adresa nr.Pl.x. 335 din 25 aprilie 2006 şi înregistrată sub nr.24/247/26.04.2006.
La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei juridice, de disciplină, şi imunităţi şi punctul de vedere negativ al Guvernului.
Propunerea legislativă are ca obiect de reglementare completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale legii nr.169/1997, cu modificările şi completările ulterioare, cu un nou alineat, alin.(21), avându-se în vedere reconstituirea dreptului de proprietate asupra terenurilor forestiere, pentru Fundaţia „ELIAS”.

Propunerea legislativă privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale .
La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu 22 voturi pentru, 2 abţineri şi un vot împotrivă,  în şedinţa din 30 mai 2006.

Propunerea legislativă privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 a fost respinsă de Senat în şedinţa din 13 aprilie 2006.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a propunerii legislative privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997.
I. Amendamente admise

În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text Legea nr.1/2000

	Text propunere legislativă
	Text propus de Comisie

(autorul amendamentului)
	Motivarea amendamentelor propuse

	1.
	
	Titlul legii

LEGE

privind completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997

	Titlul legii va avea următorul cuprins:
„LEGE

pentru completarea art.29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997”
Deputat: Ioan Munteanu - PSD

	Pentru respectarea normelor de tehnică legislativă.


	2.
	
	Articol unic – După alineatul 2 al articolului 29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, publicată în Monitorul Oficial al României, Partea I, nr. 18 din 12 ianuarie 2000, cu modificările şi completările ulterioare, se introduce alineatul 21 cu următorul cuprins:


“(21) Fundaţia ELIAS dobândeşte, prin reconstituire pe vechile amplasamente, dreptul de proprietate asupra terenurilor forestiere”


	Articolul unic va avea următorul cuprins:

„Articol unic – După alineatul (2) al articolului 29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, publicată în Monitorul Oficial al României, Partea I, nr. 8 din 12 ianuarie 2000, cu modificările şi completările ulterioare, se introduce un alineat nou, alin.(21), cu următorul cuprins:


“(21) Fundaţia ELIAS dobândeşte, prin reconstituire pe vechile amplasamente, sau prin comasare, dreptul de proprietate asupra terenurilor forestiere”

Deputat: Ioan Munteanu - PSD


	Pentru corectitudinea redactării.
În aplicarea legii, să avem posibilitatea să respectăm şi reconstituirile făcute legal anterior.


Comisia a propus aprobarea proiectului cu 22 voturi pentru, 1 vot împotrivă şi 2 abţineri.

           PREŞEDINTE,



                                               SECRETAR,

                                    Dr. Atilla KELEMEN 

 


                       Ioan MUNTEANU 
Întocmit: Consilier dr.Anton PĂŞTINARU

